Greja utawi Pasamuwan menika wujuding gesang sesarengan ingkang underanipun wonten ing Gusti Yesus Kristus. Gesang sesarengan wau dipun wulang lan dipun rimati, supados mekar utawi ngrembaka nuju dhateng kasampurnan. Gesang sesarengan ingkang nama Pasamuwan punika mbetahaken pemimpin ingkang trampil ing salebeting peladosan kangge nuntun Pasamuwanipun, supados kapitadosanipun karimatan. Awit saking punika Gusti Allah kepareng nimbali para pelados mirunggan wonten ing kalenggahan gerejawi, inggih punika Pinisepuh, Pendhita, lan Diaken. Karana pepanthan-pepanthan ingkang badhe kadiwasakaken punika dereng gadhah Pendhita, pramila kacawisaken Pendhita Konsulen manut putusaning Parepatan Klasis.